stanford-oval/wikipedia huggingface dataset:
Georgi Plehanov
Suomennetut teokset

Plehanov, Georgi: Anarkismi ja sosialismi.  Tampere:  M. W. Vuolukka, 1907.  Verkossa Marxists.org. Julkaistu: Ensi kerran v. 1936 aikakauslehdessä »Proletarskaja Revolutsija» n:o 7
Plehanov, Georgi: Monistisen historiankäsityksen kehityksestä.  Suomentanut Kerttu Juntunen. Moskova:  Edistys, 1972.  (Kirj. ilm. ensi kerran salanimellä N. Beltov Pietarissa 1895.)
Plehanov, Georgi: Taide ja kirjallisuus: Artikkelikokoelma.  (Literature i iskusstvo)  Suomentanut Raija-Liisa Pöllä, & Erkki Peuranen & Kerttu Kyhälä-Juntunen. Moskova:  Edistys, 1976 f.
Marxismin peruskysymykset, suom. ja esipuhe N. Jaakkola. Leningrad : Kirja, 1932
Plehanov, Georgi: Marxilaisuuden peruskysymyksiä.  (Osnovnyje voprosy marksizma)  Suomentanut Eero Juhani. Moskova:  Edistys, 1978.
Millä elät? : Simon Dyhsteinin ja G. Plechanowin mielipiteitä työn arvosta, Helsinki : Työväen sanomalehti o.-y, 1907
Esipuhe teokseen Friedrich Engels, Ludvig Feuerbach ja klassillisen filosofian loppu. H. Dunckerin toimittamasta saksankielisestä painoksesta suomentanut J. Lehtosaari. Leningrad : Kirja, 1930
Sosialismin historia [1] E. Bernsteinin, C. Hugon, K. Kautskyn, P. Lafarguen, Franz Mehringin ja G. Plechanovin kuvaamana, Tampere: Tampereen työväen sanomalehti, [1908 (sisältää ilmeisesti artikkelin)
Aiheesta muualla

Kuvia tai muita tiedostoja aiheesta Georgi Plehanov Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Chile  Espanja  Ranska  BnF data  Saksa  Italia  Israel  Suomi (KANTO)  Belgia  Yhdysvallat  Ruotsi  Latvia  Japani  Tšekki 2  3  Australia  Kreikka  Korea  Kroatia  Alankomaat  Puola  Portugali  Vatikaani 
Tieteilijät:  CiNii 
Taiteenala:  FID  ULAN 
Henkilöt:  Deutsche Biographie  DDB  Trove 
Muut:  Dictionnaire historique de la Suisse  SNAC  IdRef
John Marriott

John Marriott (11. syyskuuta 1780 Cottesbach, Leicestershire, Englanti – 31. maaliskuuta 1825 Lontoo) oli englantilainen anglikaaninen pappi ja virsirunoilija.
Elämänvaiheet ja työ

Marriott kävi koulua Oxfordin Rugby School- ja Christ Church -collegeissa. Valmistuttuaan hän oli  noin kahden vuoden ajan yksityisopettajana Buccleuchin herttuan perheessä. Herttua esitteli hänet Lafordin kirkkoherralle Warwickshiressä ja hän hoiti papin virkaa eri seurakunnossa Exeterissä.
Hänen poikansa julkaisivat vuonna 1838 laitoksen Marriottin saarnoja. Hän kirjoitti myös virsiä, mutta hän ei julkaissut itse niitä. Tosin muutamia julkaistiin ilman tekijätietoa jo hänen eläessään.
Hänen tunnetuin virtensä on "Thou, whose almighty word". Se on vuodelta 1813, mutta julkaistiin muutama viikko hänen kuolemansa jälkeen 1825. Virsi herätti suurta huomiota ja sen ilmestyi Hymns Ancient & Modern – kokoelman ensimmäisessä laitoksessa 1861. Virttä lauletaan useilla eri sävelmillä, esim John B. Dyksenin sävelmällä ”Fiat lux”, Lo­well Ma­sonin sävelmällä ”Dort” sekä sävlmillä jotka tunnetaan nimellä "St. Austin" sekä "Moscow".
Virsi "Thou, whose almighty word" on suomeksi Suomen ev. lut. kirkon virsikirjassa, virsi 122 "Luojansa sanasta sai valon maailma" (Suom. Pauli Vaalas 1951, Jaakko Haavio 1961, uud. Niilo Rauhala 1984. Sävelmä: Gustav Pettersson 1927) sekä Ruotsin kirkon virsikirjassa virsi 19 "Sanallaan maailmaan valonsa loistamaan" (Ruots. August M. Posse 1887, suom. Niilo Rauhala 1982, 1999, sävelmä. John B. Dykes 1868)
Siskoni on noita

| Siskoni on noita> Charmed |
| --- | --- |


Tyyli:  draama, fantasia, toiminta, kauhu
Kestoaika:  40–45 min
Luoja(t):  Constance M. Burge
Pääosissa:   Shannen Doherty  Holly Marie Combs  Alyssa Milano  T.W. King  Dorian Gregory  Greg Vaughan  Karis Paige Bryant  Brian Krause  Julian McMahon  Rose McGowan  Drew Fuller  Kaley Cuoco 
Alkuperämaa:   Yhdysvallat
Alkuperäiskieli:  englanti
Verkko:   Nelonen  The WB
Esitetty:  7. lokakuuta 1998 – 21. toukokuuta 2006
Tuotantokausia:  8
Jaksoja:  178 (Luettelo jaksoista)
Tunnuskappale:  Love Spit Love – "How Soon Is Now?"
Tuotanto
Vastaava(t) tuottaja(t):   Constance M. Burge  Brad Kern  Aaron Spelling  E. Duke Vincent 
Ohjaaja(t):  Brad Kern
Käsikirjoittaja(t):  Brad Kern
Säveltäjä(t):   Tim Truman (kausi 1)  Jay Gruska (kaudet 1–8)  J. Peter Robinson (kaudet 2–8) 
Leikkaaja(t):   Derek Berlatsky  Paul Fontaine  Stewart Schill 
Lavastaja(t):  Robin Royce
Kuvaaja(t):   Rick F. Gunter  Jonathan West 
Tuotantoyhtiö(t):  Spelling television
Seuraaja:  Charmed: Season 9 (sarjakuva)
Palkinnot
Voitetut:   ASCAP–palkinto (1999)  Young Artist -palkinto (2003)  Family Television -palkinto (2005)  HPA -palkinto (2006) 
Aiheesta muualla
Virallinen sivusto
IMDb 
Siskoni on noita (engl. Charmed) on yhdysvaltalainen televisiosarja, jota esitettiin Yhdysvalloissa 7. lokakuuta 1998 – 21. toukokuuta 2006 The WB -kanavalla. Sarjan loi vuonna 1998 käsikirjoittaja Constance M. Burge ja sen tuotti Aaron Spelling yhdessä yhtiönsä Spelling Televisionin kanssa Brad Kernin toimiessa sarjan käsikirjoittaja-ohjaajana.
Sarja seuraa neljän Halliwellin siskoksen – Pruen, Piperin, Phoeben ja myöhemmin Paigen – taistelua maailman demoneita vastaan. Vaikka siskokset ovatkin osa aivan tavallista maailmaa, taikayhteisössä heidät tunnetaan Lumottuina, joiden kohtalo on suojella viattomia pahoilta olennoilta, kuten demoneilta ja noidilta. Jokainen siskoista hallitsee ainutlaatuisia taikavoimia, jotka kasvavat ja laajenevat heidän yrittäessään elää normaalia elämäänsä San Franciscossa. Pitäessään yliluonnollisen identiteettinsä erossa arjestaan ja salaisuutena muilta ihmisiltä se kuitenkin vaikuttaa sisarusten ihmissuhteisiin tuoden aina paljastumisen uhan heidän arkeensa.
Sarjan ensimmäinen jakso, ”Kolmen voima”, keräsi yhteensä 7,70 miljoonaa katsojaa ja nousi Warner Bros. Networkin katsotuimmaksi debyytiksi. Sarjan viimeinen jakso ”Lumotut sisaret” puolestaan keräsi yhteensä 4,49 miljoonaa katsojaa.
Suomessa sarjaa esitti Nelonen, jolla Siskoni on noidan viimeinen eli 8. tuotantokausi päättyi 19. heinäkuuta 2008.
Tuotanto > Konseptin kehitys

Vuonna 1998 The WB alkoi etsiä kanavalleen uutta draamasarjaa. Yliluonnollisen teeman omaavien sarjojen noustessa yhä suositummiksi tuotantoyhtiö alkoi tutkia erilaisia mytologian muotoja löytääkseen myyttisen hahmon, josta alkaa kirjoittaa uutta sarjaa.
Constance M. Burge palkattiin luomaan sarjaa tämän ollessa 20th Century Foxin ja Spelling Televisionin työntekijänä Savannah -sarjan tiimoilta. Kun uuden sarjan teemaksi valittiin noituus, Burge oli tietoinen noitien tavanomaisesta stereotypiasta; luudalla lentämisestä, mustista kissoista ja syylistä. Lisää tietoa wicca-kulttuurista kerätessään, Burge päätti sarjan kertovan hyvistä noidista, jotka näyttävät ja käyttäytyvät kuin tavallisetkin ihmiset.
Aluksi Burge suunnitteli sarjan sijoittuvan Bostoniin ja kertovan kolmesta ystävyksestä/huonetoverista, jotka kaikki olisivat noitia. Vastaavatuottaja E. Duke Vincent ei kuitenkaan uskonut konseptiin kysyen "Miksi kukaan haluaisi katsoa sarjaa kolmesta noidasta?". Niinpä Vincent ehdottikin sarjan keskittyvän perhearvoihin ja sarjan koko mantran olevan "kolme siskoa, jotka sattuvat olemaan noitia, eikä kolme noitaa jotka sattuvat olemaan sisaruksia." Spelling kuitenkin lämpeni Burgen idealle ja kun konsepti uudelleenluotiin sarjaksi kolmesta sisaresta, jotka periytyvät vanhasta noitasuvusta.
Shannen Doherty, joka työskenteli Spellingin kanssa sarjassa Beverly Hills, 90210, koe-esiintyi Piper Halliwellin rooliin, mutta saikin roolikseen Prue Halliwellin. Kolmannen kauden jälkeen Doherty kuitenkin jätti sarjan, syistä jotka eivät julkisuuteen ole koskaan vuotaneet.
Dohertyn paras ystävä, Holly Marie Combs kiinnostui myös sarjan käsikirjoituksesta ja saikin roolikseen Piper Halliwellin vaikka koe-esiintyikin Pruen rooliin.
Sarjan nimeksi päätettiin Charmed ja kaikki pääroolien näyttelijät valittiin: Doherty, Combs ja Lori Rom. Burge kirjoitti pilottijakson käsikirjoituksen ja tuotanto kuvasi 28-minuuttisen pilottijakson jota ei kuitenkaan koskaan televisiossa esitetty. Suurin osa pilottijaksosta kuitenkin piti kuvata uudelleen Lori Romin jättäytyessä pois sarjan tuotannosta ja Alyssa Milanon korvatessa tämän roolin Phoebe Halliwellina.
Tuotanto > Käsikirjoitus ja formaatti

Siskoni on noidan käsikirjoitukseen osallistui lukuisia käsikirjoittajia. Suurimman osan kirjoituksista tuotti kuitenkin Kern (26 jaksoa), joka myös ohjasi yhden jakson. Muita sarjan käsikirjoittajia ovat muun muassa Daniel Cerone, Curtis Kheel, Zack Estrin, Chris Levinson, Krista Vernoff, Sheryl J. Anderson, Monica Breen, Alison Schapker, Cameron Litvack ja Jeannine Renshaw. Burge kirjoitti seitsemän jaksoa ensimmäiselle ja toiselle tuotantokaudelle ennen kuin jätti paikkansa vastaavana tuottajana.
Holly Marie Combs paljasti The Women of Charmed dokumentissa sarjan tähdänneen fantasian luomaan mytologiaan eikä niinkään Wicca-sääntöihin, tuottajien pelätessä kritiikkiä joko siitä ettei sarja olisi "teknisesti tarpeeksi kattava" tai ettei se olisi totuuden mukainen.
Sarjan toisen ja kolmannen kauden aikana Burge jätti sarjan ja vanhan paikkansa vastaavalle tuottajalle, Kernille. Burge kuitenkin pysyi sarjan luovana konsultanttina aina sarjan neljänteen kauteen saakka. Burgen lähdön myötä myös sarjaan tuli muutoksia, "viikon demoni"-tavan vaihtuessa pitempiin juonijaksoihin. Samalla alettiin laajentaa kuvaa sarjan päähenkilöiden henkilökohtaisista elämistä.
Tuotanto > Logo ja symbolit

Sarjan aikana The WB käytti kahta virallista logoa. Ensimmäistä logoa käytettiin sarjan ensimmäisenä ja toisena kautena; logo sisälsi nimen "Charmed" ja kolmiaspektisen symbolin sen yläpuolella. Toinen logo esiteltiin kolmannen kauden alkaessa ja kestikin koko sarjan loppuun saakka. Tämän Margo Chasen suunnitteleman logon teksti oli kirjoitettu erilaisella tyylillä ja sisälsi triquetran nimen yläpuolella.
Tuotanto > Musiikki

Siskoni on noidan tunnusmusiikkina toimi Richard Butlerin versio kappaleesta How Soon Is Now?, jonka alkuperäinen esittäjä on The Smiths. Päätöskappaleita sarjalla on sen sijaan ollut kolme (Tim Truman, J. Peter Robinson ja Jay Gruska), joiden teema oli johdannainen sarjan tunnelmaan.
Oikeudet sarjan tunnusmusiikkiin päättyivät ennen kuin kahdeksannen tuotantokauden DVD saatiin tuotantoon, joten kappale korvattiin toisella.
Hahmot > Pääroolit

Prudence "Prue" Halliwell – (Shannen Doherty) Kaudet 1–3, 67 jaksoa, mukaan lukien esittämätön pilottijakso
Piper Halliwell – (Holly Marie Combs) Kaudet 1–8, 179 jaksoa, mukaan lukien esittämätön pilottijakso.
Phoebe Halliwell – (Alyssa Milano) Kaudet 1–8, 178 jaksoa
Paige Matthews (Rose McGowan) Kaudet 4–8, 112 jaksoa
Hahmot > Muut

Leo Wyatt (Brian Krause) sivuroolissa kaudet 1–2, pääroolissa kaudet 2–8; 154 jaksoa
Darryl Morris (Dorian Gregory) Kaudet 1–7, 71 jaksoa
Cole Turner (Julian McMahon) Kaudet 3–5 vierailevana, 57 jaksoa
Christopher Perry "Chris" Halliwell (Drew Fuller) vieraileva kausina 5, 7 & 8; pääroolissa kaudella 6; 25 jaksoa
Billie Jenkins – (Kaley Cuoco) Kausi 8, 22 jaksoa
Andy Trudeau – (Ted King) Kausi 1, 22 jaksoa
Dan Gordon – (Greg Vaughan) Kausi 2, 18 jaksoa
Jenny Gordon – (Karis Paige Bryant) Kausi 2, 4 jaksoa
Sanastoa

Varjojen kirja (The Book of Shadows)
Sisarusten tärkein apuväline taistelussa pahaa vastaan. Melinda Warren, joka oli suvun esi-äiti ja voimien alkulähde, aloitti Varjojen kirjan kokoamisen vuonna 1693. Kirjassa on paljon tietoa erilaisista demoneista ja taikaolennoista. Paha ei voi koskea kirjaan, elleivät siskokset muutu pahoiksi tai ellei joku paha hämää kirjaa jollain tavoin, jolloin tämä voi koskea kirjaan. Kirjan kantta koristaa merkki ((triquetra)).
Karkotus (Vanquishing)
Tarkoittaa olennon poistamista maan päältä. Se ei silloin pysty omin voimin palaamaan takaisin. Karkotus ei tarkoita, että demoni tapetaan.
Tyhjyys (Hollow)
Aioneja sitten Hyvä ja Paha vangitsivat sen kun tämä melkein tuhosi koko universumin. Lähde käytti tätä 4. kaudella tuhotakseen lumotut, mutta lumotut yhdessä Näkijän (Seer) ja Colen kanssa vangitsivat tyhjyyden uudelleen ja 8. Kaudella Lumotut kutsuivat sen itseensä yhtä aikaa Billien ja Christyn kanssa ja se palasi vangiksi kun kartano räjähti. Kun menneisyyttä muutettiin, poistivat Piper ja menneisyyden Patty ja Penelope sen loitsulla ennen räjähdystä.
Jaksot

Sarjan esittäminen Yhdysvalloissa aloitettiin 7. lokakuuta 1998 ja sitä esitettiin kaiken kaikkiaan kahdeksan vuoden ajan, kunnes sarja saatiin päätökseensä 21. toukokuuta 2006. Kaikkien kahdeksan tuotantokauden aikana esitettiin yhteensä 178 jaksoa, joka tekee Siskoni on noita -sarjasta kaikkein pisimpään esitetyn sarjan, jossa pääosia esittävät naiset. Sarja lopetettiin, koska sitä Yhdysvalloissa esittänyt kanava lopetettiin uuteen kanavakokoonpanoon yhdystyttäessä. Jokainen sarjan kahdeksasta kaudesta sisältää 22 jaksoa, paitsi viides ja kuudes kausi jotka koostuvat 23 jaksosta.
Vastaanotto > Katsojaluvut

Siskoni on noita osoittautui jo sarjan alkuvaiheessa menestykseksi, sen ensiesityksen "Kolmen voiman" kerätessä yhteensä yli 7,7 miljoonaa katsojaa. Sarja nousikin heti WB:n katsotuimmaksi sarjaksi (yhdessä Dawson's Creekin ja Buffy vampyyrintappajan kanssa) katsojaluvun keskiarvojen kohotessa yli 5,5 miljoonaan.
| Kausi | Ensiesitys | Viimeinen esitys | TV-kausi | Suosio (# katsojat) | Suosio (# kanava) | Katsojia (keskiarvo, miljoonissa) |
| --- | --- | --- | --- | --- | --- | --- |
| 1 | 7. lokakuuta 1998 | 26. toukokuuta 1999 | 1998–1999 | 118 | 1 | 5,5 |
| 2 | 30. syyskuuta 1999 | 18. toukokuuta 2000 | 1999–2000 | 120 | 2 | 4,8 |
| 3 | 5. lokakuuta 2000 | 17. toukokuuta 2001 | 2000–2001 | 117 | 2 | 4,9 |
| 4 | 4. lokakuuta 2001 | 16. toukokuuta 2002 | 2001–2002 | 129 | 6 | 4,2 |
| 5 | 22. syyskuuta 2002 | 11. toukokuuta 2003 | 2002–2003 | 128 | 4 | 4,5 |
| 6 | 28. syyskuuta 2003 | 16. toukokuuta 2004 | 2003–2004 | 154 | 5 | 4,3 |
| 7 | 12. syyskuuta 2004 | 22. toukokuuta 2005 | 2004–2005 | 132 | 7 | 3,5 |
| 8 | 25. syyskuuta 2005 | 21. toukokuuta 2006 | 2005–2006 | 132 | 1 | 3,6 |
| 1–8 | 7. lokakuuta 1998 | 21. toukokuuta 2006 | 1998–2006 | 128 | 4 | 4,4 |
Palkinnot ja kunnianosoitukset

Siskoni on noita vastaanotti sarjana useita eri palkintoja ja ehdokkuuksia. Sarja oli ehdolla neljän Saturn-palkinnon saajaksi muun muassa parhaasta sarjasta sekä parhaasta naispääosasta (Shannen Doherty). Rose McGowan voitti Family Television -palkinnon vuonna 2005, kun taas Alyssa Milano on ollut ehdolla Kids' Choice- ja Teen Choice -palkintojen saajaksi. Tunnussävellyksestään Siskoni on noita voitti kaksi ASCAP -palkintoa.
NAACP, joka palkitsee afroamerikkalaisia, asetti ehdolle Janice Cooke Leonardin parhaasta ohjauksesta vuonna 2006. Sarja on saanut tunnustusta myös ulkomailla oltuaan ehdolla Espanjan TP de Oro -palkinnon saajaksi ja voitettuaan kaksi Cable Guide -palkintoa Britanniassa vuonna 2001. Sarjan vastaava tuottaja, Aaron Spelling on myös urallaan sarjan parissa voittanut useita alan palkintoja, muun muassa BAFTA- ja Producers Guild of America -palkinnot.
Vuonna 2006 Spelling Television ja sarjan tuottaja Brad Kern julistivat Siskoni on noidan pisimpään esitetyksi sarjaksi, jossa kaikissa pääosissa nähdään nainen. Kern totesi edellisen olevan "merkittävä saavutus" sekä "sen olevan jotakin mistä olemme kaikki ylpeitä", Rose McGowanin kuvatessa sitä "suureksi saavutukseksi."
Vuonna 2007 AOL Television listasi jokaisen Lumotun listansa televisiohistorian voimakkaimmista noidista viidentoista kärkeen — Paigen 12:nneksi, Pruen yhdeksänneksi, Phoeben seitsemänneksi ja Piperin kolmanneksi. Vuonna 2008 samaisessa listassa Paige oli liikkunut sijalle kolmetoista ja Prue kymmenenneksi, kun taas Phoebe ja Piper pitivät paikkansa seitsemäntenä ja kolmantena. Pitkäikäisyydestään, faneistaan ja saamistaan kehuista huolimatta osa sarjan tähdistä pitää WB:n panostusta sarjaan heikkona, esimerkiksi Buffy vampyyrintappajaan verrattuna. Juuri ennen sarjan viimeistä jaksoa, Holly Marie Combs totesi ettei WB "koskaan kohdellut [heitä] kovin hyvin" ja McGowan sanoi kanavan pitäneen sarjaa sen "rumana lapsipuolena".
Aiheesta muualla

Wikimedia Commonsissa on kuvia tai muita tiedostoja aiheesta .
Siskoni on noita Internet Movie Databasessa (englanniksi)
Aiheesta muualla > Kirjallisuutta

Hjelm, Titus (toim.): Mitä wicca on?  (Gorgon-sarja)  Helsinki: Like, 2005.  ISBN 952-471-502-3
Triquetra -kuvio Varjojen kirjan kannessa.
Sarjassa käytetty Halliwell-perheen talo.
Kustavi Grotenfelt

Kustavi Grotenfelt.
Kustavi (Gustaf) Grotenfelt, kirjailijanimi Leimu, (27. huhtikuuta 1861 Helsinki – 7. tammikuuta 1928 Helsinki) oli suomalainen historiantutkija, Helsingin yliopiston professori, kirjailija, valtiopäivämies ja nuorsuomalaisen puolueen kansanedustaja.
Henkilöhistoria

Grotenfeltin vanhemmat olivat vankeinhoitohallituksen ylitirehtööri Adolf Grotenfelt ja Ida Gustava Wilhelmina Rein. Hän pääsi ylioppilaaksi 1879 Helsingin ruotsalaisesta yksityislyseosta ja valmistui filosofian kandidaatiksi 1883, maisteriksi 1886, lisensiaatiksi 1887 ja tohtoriksi 1888. Grotenfelt oli Helsingin suomalaisen jatko-opiston historian opettajana 1888–1906, suomalaisen tyttökoulun historian opettajana 1889–1892 sekä Helsingin yliopistossa Suomen, Venäjän ja Pohjoismaiden historian dosenttina 1887–1905 ja Pohjoismaiden historian ylimääräisenä professorina 1905–1926. Hän toimi myös Viipurilaisen osakunnan inspehtorina 1907–1926. Vuonna 1923 Grotenfelt sai Helsingin yliopiston teologian kunniatohtorin arvon.
Grotenfelt oli aatelissäädyssä edustaja valtiopäivillä 1888, 1891, 1894, 1897, 1899, 1900, 1905–1906 sekä vielä pappissäädyssä edustaja valtiopäivillä 1904–1905. Hän oli myös nuorsuomalaisen puolueen kansanedustaja 1908–1909, edustaen Mikkelin läänin vaalipiiriä, ja jäsen puolueen keskustoimikunnassa 1906–1913. Helsingin kaupunginvaltuuston jäsen hän oli 1903–1905.
Grotenfelt oli myös jäsen Muinaistieteellisessä toimikunnassa, Tieteellisten seurain valtuuskunnassa ja Suomen sukututkimusseurassa. Hän toimi Suomalaisen Kirjallisuuden Seuran kirjastonhoitajana ja varaesimiehenä sekä kuului Valvoja-lehden ja Historiallinen Aikakauskirja -lehden toimituskuntaan.
Grotenfelt oli naimisissa vuodesta 1896 Anna Helena Matilda Silfveniuksen kanssa. Heillä oli kuusi lasta.
Kirjallinen tuotanto > Teoksia

Suomen kaupasta ja kaupungeista ensimmäisten Vaasa-kuninkaitten aikoina, väitöskirja. 1887.
Suomen historia uskonpuhdistuksen aikakaudella 1521-1617. 1900–1902.
Suomen valtion perustaminen : neljä luentoa. 1909.
Suomenkielisiä historiallisia asiakirjoja Ruotsinvallan ajalta (vuosilta 1548-1809). 1912.
Suomen historia Ruotsin mahtavuuden aikakaudella 1617-1721. 1922 (O. A. Hainarin kanssa).
Suomen valtiollinen historia 1899-1923. 1924 (Kaarlo Blomstedtin kanssa).
Kevät-unelmia, WSOY 1888 (runokokoelma)
Väinölä: helmivyö suomalaista runoutta (toim.), Verner Söderström 1899. Uusi täyd. p.; WSOY 1905. 3. täydennetty p.
Kirjallinen tuotanto > Toimitustöitä

Kansallinen elämäkerrasto (ensimmäiset osat, Grotenfelt kuoli toimitustyön aikana)
Aiheesta muualla

Suomen ja Skandinavia historian professorin virka, lausunnot hakijasta K. Grotenfelt, Historiallinen aikakauskirja 5/1913
E. G. Palmenin lausunto s. 6–9 (57–60)
Danielsson-Kalmarin lausunto s. 39–47 (90–98)
M. G. Schybergsonin lausunto s. 87–89 (138–140) (ruotsiksi)
Vapaasti ladattavia Kustavi Grotenfeltin e-kirjoja Projekti Lönnrotissa sekä Project Gutenbergissä.
| n k Nuorsuomalaisen Puolueen kansanedustajat 1908–1909 |
| --- | --- |
Eduskuntaryhmä (27):  Ahmavaara  Arokallio  Brander  Castrén  Erkko  Grotenfelt  Heiskanen  Homén  Hultin  Huoponen  Kaskinen  Koskelin  Kurikka  Latva  Nissinen  Nylander  Peltonen  Pennanen  Riihelä  Rosendal  Setälä  Stenroth  Sthålberg  Svinhufvud  Tanttu  Viljakainen  Wikman 
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Saksa  Suomi (KANTO)  Yhdysvallat  Ruotsi  Alankomaat  Vatikaani 
Henkilöt:  DDB  Eduskunta  Uppslagsverket Finland  Ylioppilasmatrikkeli 1853–1899 
Muut:  IdRef
Heikki Lehtonen

Heikki Lehtonen Loviisan ydinvoimalaitoksen rakennustyömaalla vuonna 1969
Heikki Pellervo Lehtonen (14. tammikuuta 1909 Urjala – 25. lokakuuta 1977 Helsinki) oli suomalainen teollisuusjohtaja ja vuorineuvos (1959).
Lehtonen oli koulutukseltaan diplomi-insinööri. Hän oli Imatran Voiman (1948–1974), Kemijoki Oy:n (1954–1960) ja Oulujoki Oy:n (1968–1977) toimitusjohtaja.
Vauvaikä

Ihmisen ikäkaudet
Alkio | Sikiö
Syntymä | Lapsuus | Vauvaikä | Leikki-ikä | Kouluikä
Nuoruus | Murrosikä
Aikuisuus | Keski-ikä
Vanhuus | Kuolema
Vastasyntynyt vauva punnituksessa.
Konttaamista opettelemassa.
Vauvaikä on ihmisen ensimmäinen ikäkausi ja elinvuosi, jolloin hän kasvaa ja kehittyy enemmän kuin myöhemmässä elämässään koskaan samassa ajassa. Tässä vaiheessa lapsi on täysin muiden avun varassa.
Imeväinen on suomalainen juridinen termi, joka tarkoittaa alle 12 kuukauden ikäistä lasta. Arkipuheessa samanikäistä lasta kutsuttaisiin vauvaksi. Termi ”imeväinen” esiintyy useissa Suomen asetuksissa ja ministeriöiden päätöksissä. Imeväistä käytetään myös puhuttaessa nisäkkäiden poikasista.lähde?
Sosiaalinen kehitys

Ihminen on aktiivinen ja sosiaalinen syntymästään alkaen. Ennen puheen kehittymistä vauvaikäinen ilmaisee itseään ja esittää tarpeensa ja tunteensa ensin itkemällä ja muuten ääntelemällä, huitomalla ja potkimalla, ja myöhemmin myös muiden eleiden avulla, kuten hymyilemällä ja osoittamalla. Itkeminen on vauvan tapa viestiä siitä ettei hänellä ole kaikki hyvin.
Jo kuukauden ikäinen vauva tarkkailee ympäristöään ja vanhempiaan ja voi matkia ilmeitä. Vauva aistii vanhemman tunnetilat ja reagoi niihin. Vuorovaikutustaidot kehittyvät vain vastavuoroisessa suhteessa, tämän vuoksi vanhemman tulee vastata hymyllä ja puheella vauvan hymyilyyn ja ääntelyyn ja reagoida iloisesti vauvan iloiseen oloon ja lohduttaen pahaan oloon.lähde?
Vuorovaikutustaidot kehittyvät seuraavasti:
noin 6 vko ensimmäinen hymy
noin 6 vko ensimmäiset kyyneleet
6-8 viikon ikäinen hakee katsekontaktia
2-3 kk kujertelee ja kurluttelee
3-4kk on kiinnostunut muista lapsista
4kk ikäinen voi jo nauraa ääneen
5-6kk ikäinen jokeltelee tutuille ihmisille, itsekseen ja leluille
6-9kk ikäisellä on vierastusvaihe, jolloin vauva pelkää vieraita ihmisiä ja eroa omista läheisistä
7-9kk vauva käyttää enemmän eleitä: ojentaa käsiään, osoittaa esineitä
noin 9kk ikäiselle kehittyy esinepysyvyys, eli tämän ikäinen ymmärtää asioiden olevan olemassa
noin 9kk ikäisenä monet ymmärtävät ensimmäisiä sanoja
noin 10kk ikäinen vastaa halaamalla vanhemman halaukseen
Motorinen kehitys

Lapsen motorinen kehitys on hyvin yksilöllistä ja siihen vaikuttaa olosuhteiden ja perimän lisäksi muun muassa lapsen temperamentti.
Aluksi lapsi ei osaa liikkua itse. Ensiksi hän opettelee kohottamaan päätään ja raajojaan, sitten kääntymään, myöhemmin ryömimään ja konttaamaan sekä nousemaan istuma- ja seisoma-asentoon sekä lopulta kävelemään.lähde?
Motorinen kehitys > Karkeamotoriikan kehitys

Karkeamotoriikka kehittyy seuraavasti:
0–4 vk iässä vauva nostaa päätään vatsamakuulla.
4–9 vk iässä vauva pitää päätään ylhäällä vatsamakuulla.
2–3,5 kk iässä vauva kannattelee päätään, jos hänet vedetään käsistä istumaan.
3,5–5 kk iässä vauva kohottaa ylävartaloaan ja päätään kyynärpäiden varassa ollessa.
4–6 kk iässä vauva kääntyy selältä vatsalleen.
5–7 kk iässä vauva varaa jaloilla, kun hänet nostetaan pystyyn.
6–8 kk iässä vauva ryömii ja istuu tuetta lattialla.
7–10 kk iässä vauva nousee itse istumaan, konttaa sekä nousee pystyyn tukea vasten.
7–16 kk iässä lapsi seisoo tuetta.
7–17 kk iässä lapsi kävelee vähäisesti tuettuna tai tuetta.